| Lopaičių piliakalnis |
| --- |
|  |
| 

Lopaičių piliakalnisLopaičių piliakalnis

 |
| Koordinatės  | 

|  |
| --- |
| 55°44′41.2″ š. pl. 22°11′12.9″ r. ilg.﻿ / ﻿55.744778°š. pl. 22.186917°r. ilg.﻿ / 55.744778; 22.186917Koordinatės: 55°44′41.2″ š. pl. 22°11′12.9″ r. ilg.﻿ / ﻿55.744778°š. pl. 22.186917°r. ilg.﻿ / 55.744778; 22.186917 |

 |
| Vieta | Rietavo savivaldybė |
| Seniūnija | Tverų seniūnija |
| Aukštis | 27 m |
| Plotas | 25x13 m |
| Naudotas | I tūkstantmetis - II tūkstantmečio pradžia |
| Žvalgytas | 1901, 1964 |
| Registro Nr. | A802P / 5488 / AR802 |

**Lopaičių piliakalnis**, *Leibiškiai, Tverai* (registro kodas iki 2005 m. balandžio 19 d. A657KP, Lietuvos Respublikos kultūros paminklų sąrašo Nr. AR802) – piliakalnis Rietavo savivaldybės teritorijoje, prie Lopaičių kaimo, Tverų seniūnijoje, Ruškio kraštovaizdžio draustinyje. Pasiekiamas iš senojo plento  **3239**  Rietavas–Tverai–Varniai  ties jo žymesniu posūkiu į dešinę, kairėje prasidėjus miškui, pasukus į kairę šiaurės kryptimi pro sodybą ir paėjus 300 m – yra 200 m į šiaurę už sodybos, kalne, dešiniau.

Piliakalnis
-----------

Piliakalnis iš pietryčių
Piliakalnis įrengtas aukštumos (aukštis 211 m) pakraštyje, Aitralės dešiniajame krante. Aikštelė keturkampė, pailga šiaurės – pietų kryptimi, 25x13 m dydžio, 2 m aukštesniu šiauriniu galu, iki 0,7 m aukščio iškilusiu viduriu. Jos šiaurės vakarų kraštuose supiltas 50 m ilgio, 1 m aukščio, 15 m pločio lanko formos pylimas, kurio išorinis 5 m aukščio šlaitas leidžiasi į 12 m pločio, 1 m gylio griovį. Šlaitai statūs, iki 27 m aukščio.

Vakariniame šlaite rasta lipdytos keramikos. Rytinis aikštelės kraštas nuvirtęs į Aitrą. Nuo piliakalnio nukirsta dauguma medžių. Piliakalnis ir jo prieigos pritaikytos turistams – įrengti laipteliai, takai. Netoli piliakalnio yra menama senovės žemaičių šventvietė.

Į šiaurę nuo piliakalnio, 0,5 ha plote yra papėdės gyvenvietė.

Tyrimai
-------

Piliakalnio žvalgomuosius archeologinius tyrimus 1901 m. atliko Liudvikas Kšivickis, 1964 m. žvalgė Lietuvos istorijos institutas. Piliakalnis datuojamas I tūkstantmečiu – II tūkstantmečio pradžia.

Istorija
--------

Manoma, kad ant šio piliakalnio XIII a. stovėjo žemaičių kunigaikščio Vykinto pilis. Į Vykinto pilį-tvirtovę (Hipatijaus metraštyje vadintą *Tviriment*), buvo atvykęs būsimasis Lietuvos karalius Mindaugas, kuris kovoje buvo sužeistas strėle į šlaunį ir atsitraukė į savo pilį Vorutą.

|  |
| --- |
| Aplinkiniai piliakalniai |
|  | Lekemės piliakalnis 23 km  Stalgėnų piliakalnis 21 km | Paplienijos piliakalnis 8 km | Lekemės piliakalnis 24 km  Stalgėnų piliakalnis 21 km |  |
| Skroblio piliakalnis 19 km  Pauškių piliakalnis 23 km |  | Vembūtų piliakalnis 6 km  Sprūdės piliakalnis 31 km |
| Skaborų piliakalnis 6 km | Šiuraičių piliakalnis 5 km  Treigių piliakalnis 12 km | Burbiškių piliakalnis 10 km  Medvėgalis 16 km |

Šaltiniai
---------

1. ↑   Lietuvos TSR archeologijos atlasas, Vilnius, Mintis, 1975 m. t. 2 p. 100(Nr. 399)
2. ↑  Romas Batūra. Kur ieškoti XIII a. vidurio „Tviremet" // Kraštotyra. V. 1964. P.117.

* Lietuvos kultūros ir gamtos paminklų atlasas. Enciklopedijų leidykla, Vilnius, 1991 m. p 50.
* Lietuvos TSR kultūros paminklų sąrašas, V. 1973, p. 158.
* Kultūros paminklų apsaugos įstaigos medžiaga. KPC archyvas. F.17. Ap.2. B.8. P.110.
* L. Krzywicki. Zmudz starozytna. Dawni Zmudzini i ich warownie, Warszawa, 1906. P.40. Pav.4.
* Motiejus Valančius. Raštai. V. 1972. T.1. P.362 (Tverai).
* Petras Tarasenka. Lietuvos archeologijos medžiaga. Kaunas. 1928. P. 171 (Leibiškis), 251 (Tverai)

Nuorodos
--------

* Lietuvos piliakalniai